Na podlagi 3. točke prvega odstavka 68. člena v povezavi s tretjim odstavkom 70. člena Zakona o javnih uslužbencih (Uradni list RS, št. 63/07 - uradno prečiščeno besedilo, 69/08 - ZTFI-A, 69/08 - ZZavar-E, 65/08, 40/12 - ZUJF, 49/20 - ZIUZEOP, 61/20 - ZIUZEOP-A; v nadaljevanju besedila: ZJU) in 25. člena Zakona o delovnih razmerjih (Uradni list RS, št. 21/13, 78/13 - popr., 47/15 - ZZSDT, 33/16 - PZ-F, 52/16, 15/17 - odl. US, 22/19 - ZPosS, 81/19, 36/20 - ZIUPPP, 49/20 - ZIUZEOP, 61/20 - ZIUZEOP-A, 80/20 - ZIUOOPE, 98/20 - ZIUPDV)

**Služba Vlade Republike Slovenije za razvoj in evropsko kohezijsko politiko**, **Kotnikova 5, 1000 Ljubljana,**

objavlja javno objavo za zasedbo prostega uradniškega delovnega mesta za določen čas, za čas trajanja projekta, do 31. 7. 2022, s trimesečnim poskusnim delom

**SVETOVALEC, šifra DM 5168, v Sektorju za koordinacijo pametne specializacije**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj 7 mesecev delovnih izkušenj;
* državljanstvo Republike Slovenije;
* znanje uradnega jezika;
* osnovno raven znanja angleškega jezika;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Od kandidata se pričakuje samostojnosti in samoiniciativnosti ter analitičnega pristopa. Prednost bodo imeli kandidati, ki imajo izkušnje na področju Slovenske strategije pametne specializacije, ter bodo izkazali poznavanje na področjih mednarodnih odnosov, EU, inovacijske politike in podjetništva.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z nadaljnjimi spremembami in dopolnitvami).

Naloge delovnega mesta so:

* sodelovanje in tehnična podpora pri pripravi in koordinaciji prenovljene Strategije pametne specializacije,
* sodelovanje in tehnična podpora pri izvajanju projekta v okviru Interreg Europe,
* sodelovanje in tehnična podpora pri koordinaciji dela in komuniciranju s projektnimi partnerji,
* sodelovanje in tehnična podpora pri koordinaciji dela v okviru projektne skupine,
* sodelovanje in tehnična podpora pri koordinaciji dela z deležniki v Sloveniji,
* sodelovanje pri analitični podpori pri spremljanju in komuniciranju z javnostmi znotraj S4,
* sodelovanje in tehnična podpora pri mednarodnem povezovanju S4,
* sodelovanje in tehnična podpora v projektnih skupinah in projektih vezanih na naloge sektorja,
* opravljanje nalog po navodilih nadrejenega.

Prijava mora vsebovati:

* pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
* pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj; v izjavi kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu;
* pisno izjavo kandidata, da:
  + je državljan Republike Slovenije,
  + ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
  + zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
  + pisno izjavo, da za namen postopka zaposlitve dovoljuje Službi Vlade Republike Slovenije za razvoj in evropsko kohezijsko politiko pridobitev podatkov o izpolnjevanju pogojev za zasedbo delovnega mesta iz uradnih evidenc.

**Prijava na delovno mesto se obvezno odda na priloženem obrazcu »Vloga za zaposlitev«.** Zaželeno je, da prijava vsebuje tudi kratek življenjepis, ter da kandidat v njej poleg formalne izobrazbe navede tudi druga znanja in veščine, ki jih je pridobil.

V primeru, da kandidat s pridobitvijo podatkov iz uradnih evidenc ne soglaša, bo moral sam predložiti ustrezna dokazila.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Izbrani kandidat ne bo imenovan v naziv, se mu pa skladno s 73. členom ZJU določijo pravice in obveznosti za naziv svetovalec III.

Z izbranim kandidatom bo sklenjeno delovno razmerje za določen čas, do 31. 7. 2022, s polnim delovnim časom in trimesečnim poskusnim delom. Izbrani kandidat bo delo opravljal v prostorih Službe Vlade Republike Slovenije za razvoj in evropsko kohezijsko politiko na Kotnikovi 5, v Ljubljani oziroma v drugih njegovih uradnih prostorih.

Kandidat vloži prijavo v pisni obliki (na priloženem obrazcu »Vloga za zaposlitev«), ki jo pošlje v zaprti ovojnici z označbo: **»za javno objavo št. 1100-4/2020 – Svetovalec, šifra DM 5168«, na naslov: Služba Vlade RS za razvoj in evropsko kohezijsko politiko, Kotnikova 5, 1000 Ljubljana**, in sicer v roku **3 dni po objavi** na enotnem spletnem portalu državne uprave GOV.SI (https://www.gov.si/zbirke/delovna-mesta/) in Zavodu Republike Slovenije za zaposlovanje. Za pisno obliko prijave se šteje tudi elektronska oblika, poslana **na elektronski naslov**: [gp.svrk@gov.si](mailto:gp.svrk@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem izbirnem postopku bo objavljeno na enotnem spletnem portalu državne uprave GOV.SI: https://www.gov.si/zbirke/delovna-mesta/.

Informacije o izvedbi javne objave daje Katja Zalaznik, tel. št. 01 400 34 39, o delovnem področju pa Bojan Suvorov, 01 400 35 39.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.